b'\n_START_ARTICLE_\nSantam\xc3\xa4kitalo\n_START_SECTION_\nHistoria\n_START_PARAGRAPH_\nKoulun suunnitteleminen sai alkunsa 1980-luvun puoliv\xc3\xa4liss\xc3\xa4, jolloin kunnassa k\xc3\xa4ytiin v\xc3\xa4rik\xc3\xa4st\xc3\xa4 keskustelua uuden koulun rakentamisesta. Uuden koulun sijoituspaikkoja olivat Santam\xc3\xa4en lis\xc3\xa4ksi muun muassa Kempeleen keskustaajaman jo edesmennyt urheilukentt\xc3\xa4 sek\xc3\xa4 Ristisuon alue. Useiden kunnanhallituksen ja valtuuston \xc3\xa4\xc3\xa4nestyksien j\xc3\xa4lkeen rakennuspaikaksi valittiin Santam\xc3\xa4ki.\n_START_SECTION_\nErityisopetus\n_START_PARAGRAPH_\nPienluokissa annetaan erityisopetusta luokka-asteille 1\xe2\x80\x939. Osa erityisopetuksessa olevista oppilaista opiskelee Kirkonkyl\xc3\xa4n yhten\xc3\xa4iskoulun tiloissa. _NEWLINE_Erityisopetus aloitettiin Kempeleess\xc3\xa4 vuonna 1976 kunnan koulukeskuksessa, jolloin erityiskoulu oli nimelt\xc3\xa4\xc3\xa4n Vihiluodon apukoulu. Tuolloinen peruskoululains\xc3\xa4\xc3\xa4d\xc3\xa4nt\xc3\xb6 velvoitti kuntia huolehtimaan my\xc3\xb6s erityisopetuksesta joko yksin tai kuntainliittojen puitteissa. Apukoulun oppilaita oli Kempeleen lis\xc3\xa4ksi muun muassa Oulunsalosta ja Hailuodosta. Vuonna 1989 Vihiluodon koulun toiminta siirtyi Santam\xc3\xa4en koulun tiloihin.'